Facebook пусна рекламния сървър
окт. 10, 2014 by artmedia	in РЕКЛАМА
Facebook отново пуска рекламната платформа Atlas Solutions, която закупи от Microsoft през февруари миналата година. Новият Atlas се очаква да допринесе много не само за Facebook, но и за уеб рекламата изобщо, съобщават от сайта Digiday. Чрез Atlas Facebook ще може да проследява по-добре представянето на рекламите спрямо различните устройства, както и да се справи с проблемното „проследяване“ на трафика спрямо видовете канали. Atlas Solutions ще увеличи възможностите на Facebook за предоставянето на реклами и ще се противопостави на мрежата DoubleClick на Google. Atlas ще интегрира функционалността на рекламния сървър към богатата база от потребители. Това е особено важно за показване на ефективността на рекламата в мобилните устройства, при която липсват „cookies“ (малки файлове, които следят активността в интернет браузъра), които не присъстват в мобилните устройства.